CELEX: 62018CN0576
Language: sk
Date: 2018-09-12 00:00:00
Title: Vec C-576/18: Žaloba podaná 12. septembra 2018 – Európska komisia/Talianska republika

5.11.2018   
            
            
               SK
            
            
               Úradný vestník Európskej únie
            
            
               C 399/24
            
         
      Žaloba podaná 12. septembra 2018 – Európska komisia/Talianska republika
      (Vec C-576/18)
      (2018/C 399/33)
      Jazyk konania: taliančina
      
         Účastníci konania
      
      
         Žalobkyňa: Európska komisia (v zastúpení: B. Stromsky, D. Recchia, splnomocnení zástupcovia)
      
         Žalovaná: Talianska republika
      
         Návrhy žalobkyne
      
      Žalobkyňa navrhuje, aby Súdny dvor:
      
                  —
               
               
                  určil, že Talianska republika tým, že neprijala všetky opatrenia potrebné na dosiahnutie súladu s rozsudkom Súdneho dvora Európskej únie z 29. marca 2012 vo veci C 243/10, pokiaľ ide o vymáhanie nezákonnej pomoci nezlučiteľnej so spoločným trhom od jej príjemcov v zmysle rozhodnutia Komisie 2008/854/ES (1) z 2. júla 2008, si nesplnila povinnosti, ktoré jej vyplývajú z tohto rozhodnutia a článku 260 ZFEÚ,
               
            
                  —
               
               
                  uložil Talianskej republike zaplatiť Komisii paušálnu pokutu vo výške násobku dennej pokuty 13 892 eur a počtu dní, počas ktorých pretrváva porušenie, minimálne vo výške 8 715 000 eur odo dňa vyhlásenia rozsudku Súdneho dvora vo veci C-243/10 do dátumu vydania rozsudku Súdneho dvora v tejto veci,
               
            
                  —
               
               
                  uložil Talianskej republike platiť Komisii penále stanovené Komisiou každý polrok vo výške 126 840 eur denne, od prvého dňa polroka nasledujúceho po dni vydania rozsudku v tejto veci,
               
            
                  —
               
               
                  uložiť Talianskej republike povinnosť nahradiť trovy konania.
               
            
         Žalobné dôvody a hlavné tvrdenia
      
      Rozhodnutie Komisie z 2. júla 2008 o schéme štátnej pomoci regionálny zákon č. 9 z roku 1998 – zneužitie pomoci N 272/98 C 1/04 (ex NN 158/03 a CP 15/2003) [oznámené pod číslom K(2008) 2997] (Ú. v. EÚ L 302, 2008, s. 9) uvádza, že dotknutá štátna pomoc poskytnutá Talianskom je nezákonná a nezlučiteľná s vnútorným trhom a nariaďuje jej vymáhanie.
      Vo svojom rozsudku z 29. marca 2012 vo veci C 243/10, Komisia/Taliansko, Súdny dvor konštatoval, že Taliansko tým, že v stanovenej lehote neprijalo všetky opatrenia potrebné na to, aby vymáhalo od príjemcov pomoc poskytnutú v rámci schémy uvedenej v tomto rozhodnutí, si nesplnilo povinnosti, ktoré mu vyplývajú z tohto rozhodnutia.
      Po vyše šiestich rokoch od vydania tohto rozsudku a napriek početným žiadostiam Komisie zaslaným talianskej vláde sa veľká časť tejto pomoci ešte nevymohla. Tvrdenia talianskej vlády v tejto súvislosti, najmä pokiaľ ide o prebiehajúce vnútroštátne spory, nepredstavujú platné odôvodnenie tohto nedostatku. Z toho vyplýva, že v čase podania tejto žaloby Taliansko ešte nevymohlo všetku vyplatenú pomoc a že v plnom rozsahu nevyhovelo rozsudku Súdneho dvora vo veci C 243/10.
      Komisia preto navrhuje, aby Súdny dvor rozhodol, že Taliansko porušilo článok 260 ZFEÚ, a aby mu uložil zaplatiť paušálnu pokutu spolu s polročným penále, až do úplného vykonania rozsudku vo veci C-243/10.
      
         (1)  Rozhodnutie Komisie z 2. júla 2008 o schéme štátnej pomoci regionálny zákon č. 9 z roku 1998 – zneužitie pomoci N 272/98 C 1/04 (ex NN 158/03 a CP 15/2003) [oznámené pod číslom K(2008) 2997] (Ú. v. EÚ L 302, 2008, s. 9).